Diari Oficial de la Generalitat Valenciana


Sumari del DOGV 9106, del 14-06-2021 (2021/5921)

ORDRE 15/2021, de 21 de maig, de la Conselleria d'Educació, Cultura i Esport, per la qual s'autoritza al centre privat d'ensenyaments esportius Acadef Alicante, d'Alacant, la impartició dels ensenyaments del cicle formatiu de grau mitjà de tècnic o tècnica esportius de Futbol i el grau superior de tècnic o tècnica esportius superiors de Futbol, en la modalitat semipresencial o a distància.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5921


Data del document
:   21-05-2021

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 15/2021, de 21 de maig, de la Conselleria d'Educació, Cultura i Esport, per la qual s'autoritza al centre privat d'ensenyaments esportius Acadef Alicante, d'Alacant, la impartició dels ensenyaments del cicle formatiu de grau mitjà de tècnic o tècnica esportius de Futbol i el grau superior de tècnic o tècnica esportius superiors de Futbol, en la modalitat semipresencial o a distància. [2021/5921]  
  
Antecedents de fet  
Primer. L'expedient ha sigut iniciat pel representant del centre privat d'ensenyaments esportius Acadef Alicante (codi de centre 68484196), d'Alacant, mitjançant sol·licitud d'autorització, presentada en data 25 de gener de 2021, per a la impartició dels ensenyaments del cicle formatiu de grau mitjà de tècnic/tècnica esportiu de Futbol i el grau superior de tècnic/tècnica esportiu superior de Futbol en la modalitat semipresencial o a distància.  
Segon. En data 5 de maig de 2021, la Inspecció d'Educació d'aquesta Conselleria a Alacant emet informe favorable respecte de la sol·licitud d'autorització.  
Tercer. En data 7 de maig de 2021, la Direcció General de Formació Professional i Ensenyaments de Règim Especial emet proposta de resolució estimatòria per a la impartició dels ensenyaments sol·licitats.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. L'article 18 del Decret 132/2012, de 31 d'agost, del Consell, pel qual es regulen els ensenyaments esportius de règim especial en la Comunitat Valenciana estableix que «dins de l'oferta del cicle d'ensenyaments esportius corresponent, es podran oferir a distància els mòduls del bloc comú, complementari i aquells altres que dispose el reial decret que establisca el títol i els ensenyaments mínims corresponents i sobre la base del que establisca aquest article».  
El Reial decret 320/2000, de 3 de març, pel qual s'estableixen els títols de tècnic esportiu i tècnic esportiu superior en les especialitats de Futbol i Futbol Sala no contempla mòdul del bloc específic com a susceptible de poder impartir-se en la modalitat a distància.  
3r. Ordre ECD/2023/2002, de 30 de juliol, per la qual s'estableixen, per a l'àmbit territorial de competència del Ministeri d'Educació, Cultura i Esport, els currículums i les proves i requisits d'accés, corresponents als títols de tècnic esportius i de tècnic esportiu superior de les especialitats de Futbol i Futbol Sala.  
4t. Ordre 20/2019, de 16 de desembre, de la Conselleria d'Educació, Cultura i Esport, per la qual es regula el bloc comú dels ensenyaments esportius de règim especial en l'àmbit de la Comunitat Valenciana.  
  
5é. L'article 7.3 de la Resolució de 28 de juliol de 2020, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana durant el curs 2020-2021 estableix que «de manera subsidiària, la regulació general de les condicions i els requisits de la modalitat semipresencial o a distància s'adequarà als que establisca l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial en l'àmbit de gestió del Ministeri d'Educació, Cultura i Esport (BOE 71, 24.03.2015) i, en els aspectes que regula aquesta, a l'Ordre de 4 de juliol de 2008, de la Conselleria d'Educació, per la qual es regula l'organització dels ensenyaments dels cicles formatius de formació professional en la modalitat semipresencial o a distància en centres públics de la Comunitat Valenciana (DOGV 5818, 31.7.2008) per a centres de titularitat pública, i a l'Ordre de 4 de maig de 2009, de la Conselleria d'Educació, per la qual es regula l'autorització i organització dels ensenyaments de cicles formatius de formació professional inicial en la modalitat semipresencial o a distància en centres autoritzats de la Comunitat Valenciana (DOGV 6037, 17.6.2009) per a centres autoritzats (?)».  
  
Amb base en els antecedents de fet i fonaments de drets exposats  
  
  
ORDENE  
  
Autoritzar al centre privat d'ensenyaments esportius Acadef Alicante, amb número de codi centre 82040261, d'Alacant, en la modalitat semipresencial o a distància, per al curs acadèmic 2021-2022 amb un màxim de 45 llocs escolars per a cadascuna de les unitats autoritzades, la impartició del:  
 Bloc comú del cicle inicial i el cicle final del grau mitjà de tècnic esportiu en Futbol i del cicle superior de grau superior de tècnic esportiu superior de Futbol, atenent el que s'estableix en el fonament de dret tercer.  
 Bloc complementari del cicle inicial i el cicle final de grau mitjà de tècnic esportiu en Futbol i del cicle superior de tècnic esportiu superior en Futbol, atenent a l'establit en els fonaments de dret primer i segon.  
  
Denegar al centre privat d'ensenyaments esportius Acadef Alicante, amb número de codi centre 60572882, d'Alacant, en la modalitat semipresencial o a distància, per al curs acadèmic 2021-2022 la impartició del:  
 Bloc específic del cicle inicial i el cicle final del grau mitjà de tècnic esportiu en Futbol i del cicle superior de grau superior de tècnic esportiu superior en Futbol, atenent que el Reial decret 320/2000, de 3 de marc, no contempla mòdul del bloc específic como a susceptible de poder impartir-se en la modalidad semipresencial o a distancia, tal i com s'estableix en el fonament de dret segon.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 21 de maig de 2021  
  
El secretari autonòmic d'Educació i Formació Professional,  
MIGUEL SOLER GRACIA